**LATVIJAS REPUBLIKAS MINISTRU KABINETS**

2012.gada \_\_\_.\_\_\_\_\_\_\_\_\_ Rīkojums Nr.\_\_\_\_

Rīgā (prot. Nr.\_\_, \_\_\_.§)

**Par finansējuma piešķiršanu ministrijām** **(centrālajām valsts iestādēm) *euro* ieviešanas izdevumu segšanai**

1. Noteikt, ka ministriju specifisko informācijas sistēmu pielāgošanu *euro* finansē no Eiropas Reģionālās attīstības fonda līdzekļiem (turpmāk – ERAF) par kopējo apjomu līdz 3 333 681 latam, plānojot finansējumu Ministru kabineta 2010.gada 10.augusta noteikumu Nr.766 "Noteikumi par darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projektu iesniegumu atlases otro kārtu" ietvaros. Finansējums specifisko informācijas sistēmu pielāgošanai *euro* 2013.gadā 3 215 997 latu apmērā un 2014.gadā 117 684 latu apmērā tiek nodrošināts no 74.resora 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".
2. Noteikt, ka katra nozares ministrija tās resora specifisko informācijas sistēmu pielāgošanai *euro* plāno un iesniedz Vides aizsardzības un reģionālās attīstības ministrijā vienu ERAF projektu ar šādu indikatīvo finansējumu:
   1. Finanšu ministrija 1 912 100 latu apmērā, t.i., 2013.gadā – 1 912 100 lati.
   2. Labklājības ministrija 516 170 latu apmērā, t.i., 2013.gadā – 416 170 lati un 2014.gadā – 100 000 lati.
   3. Tieslietu ministrija 268 421 lata apmērā, t.i., 2013.gadā – 267 000 lati.
   4. Vides aizsardzības un reģionālās attīstības ministrija 192 679 latu apmērā, t.i., 2013.gadā – 192 679 lati.
   5. Zemkopības ministrija 190 100 latu apmērā t.i., 2013.gadā – 190 100 lati.
   6. Iekšlietu ministrija 131 697 latu apmērā t.i., 2013.gadā – 129 501 lats un 2014.gadā – 2 196 lati.
   7. Izglītības un zinātnes ministrija 123 935 latu apmērā t.i., 2013.gadā – 108 447 lati un 2014.gadā – 15 488 lati.
3. Noteikt, ka 2.punktā minētās ministrijas nodrošina resora specifiskās informācijas sistēmas projekta darbības koncepcijas apraksta iesniegšanu Vides aizsardzības un reģionālās attīstības ministrijā līdz 2012.gada 1.oktobrim, informācijas sistēmas darbības koncepcijas apraksta saturā ietverot šādu informāciju:

3.1. Kopsavilkums par Eiropas Reģionālās attīstības fonda projekta ietvaros veicamajām darbībām;

3.2. Projekta nepieciešamības pamatojums;

3.3. Projektā plānotās darbības;

3.4. Sasniedzamie rezultāti darbību ietvaros;

3.5. Izvēlētās projekta problēmas risinājuma apraksts, izklāstot problēmu, mērķu, darbību un rezultātu tiešu sasaisti;

3.6. Projekta budžeta kopsavilkums, tai skaitā indikatīvais projekta izmaksu plāns.

1. 2.punktā noteiktais ministriju finansējuma sadalījums pa gadiem var mainīties pēc resoru specifisko informācijas sistēmu projektu apstiprināšanas Vides aizsardzības un reģionālās attīstības ministrijā.
2. Noteikt specifisko informācijas sistēmu pielāgošanai *euro* valūtai izmaksu segšanai no valsts budžeta 74.resora 03.00.00 programmas "Latvijas Nacionālā eiro ieviešanas plāna pasākumi" 2013.gadā 155 081 latu apmērā un 2014.gadā 7 098 latu apmērā:
   1. Ekonomikas ministrijai iesniegt likumprojekta "Par valsts budžetu 2013.gadam" otrajam lasījumam Saeimā priekšlikumu palielināt izdevumus ilgtermiņa saistībām resora specifisko informācijas sistēmu pielāgošanai *euro* valūtai 98 520 latu apmērā, t.i., 2013.gadā – 98 520 lati.
   2. Veselības ministrijai iesniegt likumprojekta "Par valsts budžetu 2013.gadam" otrajam lasījumam Saeimā priekšlikumu palielināt izdevumus ilgtermiņa saistībām resora specifisko informācijas sistēmu pielāgošanai *euro* valūtai 43 140 latu apmērā, t.i., 2013.gadā – 43 140 lati.
   3. Kultūras ministrijai iesniegt likumprojekta "Par valsts budžetu 2013.gadam" otrajam lasījumam Saeimā priekšlikumu palielināt izdevumus ilgtermiņa saistībām resora specifisko informācijas sistēmu pielāgošanai *euro* valūtai 18 964 latu apmērā, t.i., 2013.gadā – 11 866 lati un 2014.gadā – 7 098 lati.
   4. Ārlietu ministrijai iesniegt likumprojekta "Par valsts budžetu 2013.gadam" otrajam lasījumam Saeimā priekšlikumu palielināt izdevumus ilgtermiņa saistībām resora specifisko informācijas sistēmu pielāgošanai *euro* valūtai 1 555 latu apmērā, t.i., 2013.gadā – 1 555 lati.
3. Noteikt, ka, ņemot vērā, ka informācijas sistēmu pielāgošana *euro* daļēji tiek finansēta no ERAF, 74.resora 03.00.00 programmā "Latvijas Nacionālā eiro ieviešanas plāna pasākumi" tiek paredzēts nesadalīts finansējums 2013.gadā 878 343 lati un 2014.gadā – 145 210 lati.
4. Līdz 2012.gada 11.septembrim ministrijām iesniegt Finanšu ministrijā detalizētu izdevumu tāmi par nepieciešamajiem papildu administratīvajiem izdevumiem 2.punktā minēto projektu vadības nodrošināšanai, kas neattiecas uz Ministru kabineta 2010.gada 10.augusta noteikumu Nr.766 "Noteikumos par darbības programmas "Infrastruktūra un pakalpojumi" papildinājuma 3.2.2.1.1. apakšaktivitātes "Informācijas sistēmu un elektronisko pakalpojumu attīstība" projektu iesniegumu atlases otro kārtu" 16. un 19.punktā noteiktajām projekta attiecināmajām izmaksām.
5. Vides aizsardzības un reģionālās attīstības ministrijai līdz 2012.gada 11.septembrim iesniegt grozījumus Ministru kabineta 2008.gada 21.jūlija noteikumos Nr.576 "Noteikumi par darbības programmas "Infrastruktūra un pakalpojumi" papildinājuma 3.2.2.1.1.apakšaktivitāti "Informācijas sistēmu un elektronisko pakalpojumu attīstība" projektu iesniegumu atlases pirmo kārtu" un Ministru kabineta 2010.gada 10.augusta noteikumos Nr.766 "Noteikumi par darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projektu iesniegumu atlases otro kārtu" precizējot, ka ERAF finansēto 2.punktā minēto ministriju specifisko informācijas sistēmu pielāgošanas *euro* projektiem pieejamais finansējums ir 3 333 681 lats. 2.punktā minēto ministriju specifisko informācijas sistēmu pielāgošanas *euro* projektiem novirzot darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība" (turpmāk – 3.2.2.1.1.aktivitāte) ietvaros radušos ERAF finansējuma ietaupījumu 552 560 latu apmērā, Ministru kabineta 2012.gada 8.maija sēdē (prot.Nr.25, 26.§) 3.2.2.1.1.aktivitātei piešķirtais virssaistību finansējums 2 344 121 lata apmērā, ar Ministru kabineta 2012.gada 4.jūlija rīkojumu Nr.311 "Par Koncepciju par vienotas valsts iestāžu finanšu un vadības grāmatvedības sistēmas un finanšu analīzes rīka izveidi, nodrošinot finanšu un cilvēkresursu vadību" Vienotās valsts budžeta plānošanas un izpildes informācijas sistēmas un Valsts ieņēmumu dienesta informācijas sistēmas pielāgošanai *euro* ieviešanai paredzētos 437 000 latus.
6. Rīkojuma 8.punktā noteiktajā termiņā Vides aizsardzības un reģionālās attīstības ministrijai izdarīt grozījumus Ministru kabineta 2010.gada 10.augusta noteikumos Nr.766 "Noteikumi par darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projektu iesniegumu atlases otro kārtu", nosakot, ka 2.punktā minētajiem ministriju specifisko informācijas sistēmu pielāgošanas *euro* projektiem netiek piemērota prasība projekta informācijas sistēmas darbības koncepcijas aprakstu izstrādāt atbilstoši Vides aizsardzības un reģionālās attīstības ministrijas izstrādātai informācijas sistēmas darbības koncepcijas apraksta metodikai un netiek piemērota prasība informācijas sistēmas darbības koncepcijas aprakstu apstiprināt Ministru kabinetā, bet piemērojama rīkojuma 3.punktā noteiktā kārtība, un netiek piemērots Ministru kabineta 2010.gada 10.augusta noteikumu Nr.766 "Noteikumi par darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projektu iesniegumu atlases otro kārtu" 20.7.apakšpunktā noteiktais ierobežojums sarunu procedūras piemērošanai.

Ministru prezidents V.Dombrovskis

Finanšu ministrs A. Vilks

31.08.2012. 10:39

948

L.Ozoliņa

67083823, [Liga.Ozolina@fm.gov.lv](mailto:Liga.Ozolina@fm.gov.lv)